TU ลุ้นไตรมาส3/61 กำไรกลับมาฟื้นตัวเด่น 32% แนะซื้อเป้า 20 บาท
TU ลุ้นไตรมาส3/61 กำไรกลับมาฟื้นตัวเด่น 32% แนะซื้อเป้า 20 บาท
8 ต.ค. 2561

บล.ฟินันเซีย ไซรัส ระบุในบทวิเคราะห์วันนี้(8ต.ค.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU ระยะสั้นคาดกำไรปกติ ไตรมาส3/61 กลับมาฟื้นตัว +32% เทียบไตรมาสก่อนหน้า ตามฤดูกาล แต่อาจทรงตัว เทียบช่วงเดียวกันของปีก่อนอยู่ที่ระดับ 1.3 พันลบ. เพราะยังมีเรื่องบาทแข็งอยู่เล็กน้อย, ค่าใช้จ่ายสูงขึ้น และมีภาระภาษีจ่ายภายหลังธุรกิจที่ US และ EU ทำได้ดีขึ้น
ซึ่งมีอัตราภาษีจ่ายสูงกว่าธุรกิจในไทย แต่ในแง่กำไรสุทธิอาจจะยังไม่สดใสนัก เพราะไตรมาสนี้อาจต้องรับรู้ค่าใช้จ่ายด้อยค่าโรงงานแซลมอนที่ Scotland ประเมินไว้ราว 400 ลบ. ที่มีแผนปิดโรงงานภายในสิ้นปีนี้ หากขายได้ อาจมีการกลับรายการและเป็นบวกต่อกำไรสุทธิในไตรมาส4/61 แต่หากขายไม่ได้ อาจเผชิญกับค่าใช้จ่ายเกี่ยวกับพนักงานอีกก้อนหนึ่ง แต่ไม่นัก และเป็น One-Time ปรับลดกำไรปกติปี 61 ลง 17% เป็น 3.56 พันลบ. (-22% เทียบช่วงเดียวกันของปีก่อน) และคงประมาณการเดิมในปี 2019 ที่ 5.49 พันลบ. +54% เทียบช่วงเดียวกันของปีก่อนยังคงราคาเป้าหมายปี 2019 ที่ 20 บาท แนะนำ ซื้อลงทุน